.NET Framework

**.NET Framework** (*„dot net“* podľa anglického *dot NET* = *bodka NET*, *NET* pochádza z *network*, ''sieť'') je zastrešujúci názov pre súbor technológií v softvérových produktoch vydaných firmou Microsoft, ktoré tvoria platformu dostupnú primárne na tvorbu softvéru pre Windows. Common Language Infrastructure je štandardizovaná špecifikácia jadra tejto platformy. Od verzie 4.8 ktorá bola vydaná v Apríli 2019, bola nahradená novšou platformou .NET (bez slova "framework") ktorá je dostupná multiplatformovo a pod open source licenciou. Od tejto verzie nebola a ani sa neplánuje rozšírenie funkcionality .NET Framework a Microsoft odporúča úplne prejsť na .NET.

Základným komponentom je Microsoft .NET Framework, prostredie potrebné pre beh aplikácií a ponúkajúce ako spúšťacie rozhranie, tak potrebné knižnice. Pre vývoj .NET aplikácií vydal Microsoft Visual Studio .NET.

## Dostupnosť platformy
* ***Microsoft .NET Framework*** je najrozšírenejšia platforma pre osobné počítače s operačným systémom Microsoft Windows od verzie Windows 98.
* ***Microsoft [[.NET Compact Framework]]*** je platforma určená pre vreckové počítače a mobilné telefóny s operačným systémom Windows Mobile
* ***Microsoft .NET Micro Framework*** je platforma určená pre embedded zariadenia, s ešte menšou výpočtovou kapacitou a väčšími obmedzeniami, než vreckové počítače.
* ***[[Mono (platforma)|Mono]]*** je produktom nezávislej open source iniciatívy, implementujúcej .NET runtime pre operačné systémy Unixového typu (Linux, MacOS X) , na základe ktorej existuje aj komerčná implementácia pre mobilné platformy Android a iOS od firmy Xamarin

GNU obdoba .NET sa nazýva DotGNU; jej časť nazývaná DotGNU Portable.NET umožňuje spúšťať všetky .NET aplikácie na unixových platformách (Linuxu, BSD, Mac OS X, Solarisu, AIX) a dokonca pomocou nástrojov Cygwin a Mingw32 aj na Windows.

Na všetkých platformách .NET zdieľa rovnaké základné princípy, čo činí prechod medzi nimi jednoduchší.

Rôzne verzie .NET Frameworku sú súčasťou novších verzií operačného systému Windows:
* Windows Server 2003 obsahuje verziu 1.1
* Windows Server 2008 a Vista obsahujú verziu 3.0
* Windows Server 2008 R2 a Windows 7 obsahujú verziu 3.5

Aktuálna verzia je 4.8 je pre majiteľov operačného systému Windows k dispozícii zdarma ako samostatný komponent, ktorý sa do systému doinštaluje (býva šírený primárne cez internet, v minulosti bol šírený na CD či DVD rôznych počítačových časopisov, ako súčasť rôzneho softvéru).

## Programovacie jazyky
Platforma .NET nepredpisuje použitie žiadneho programovacieho jazyka. Bez ohľadu na to, v čom bola aplikácia pôvodne napísaná, sa vždy preloží do medzijazyka Common Intermediate Language.

Najpoužívanejšie programovacie jazyky pre vývoj .NET aplikácií sú C#, Visual Basic .NET a Delphi. C# je programovací jazyk podobný jazykom C alebo Java. VB.NET je pokračovateľom jazyka Visual Basic.

K dispozícii je rada ďalších programovacích jazykov, napríklad:
* Managed C++
* F# (funkcionálny programovací jazyk)
* J# (jazyk veľmi podobný Jave)
* IronPython
* IronRuby

## Súčasti .NET Frameworku
* ***[[ASP.NET]]*** – technológia pre vývoj webových aplikácií
* ***[[Windows Communications Foundation]] (WCF)*** – technológie pre vývoj webových služieb a komunikačnej infraštruktúry aplikácií
* ***[[Windows Workflow Foundation]] (WF)*** – technológia pre definovanie heterogénnych sekvenčných procesov
* ***[[Windows Presentation Foundation]] (WPF)*** – technológia pre vytváranie vizuálne pôsobivého grafického uživateľského rozhrania pre aplikácie
* ***[[Windows CardSpace]]*** – implementácia štandardu Information Cards
* ***[[LINQ]]*** – Language Integrated Query, objektový prístup k dátam v databáze, XML a objektoch, ktoré implementujú rozhranie IEnumerable

## Verzie
* 1.0 – rok 2002, vývojové prostredie Visual Studio .NET, uvedený jazyk C# 1.0
* 1.1 – rok 2003, vývojové prostredie Visual Studio 2003
* 2.0 – rok 2005, nové verzie jazykov C# 2.0 a VB.NET 8.0, vývojové prostredie Visual Studio 2005
* 3.0 – rok 2007, vývojové prostredie Visual Studio 2005 alebo 2008
* 3.5 – rok 2007, nové verzie jazykov C# 3.0 a VB.NET 9.0, vývojové prostredie Visual Studio 2008
* 4.0 – rok 2010, nové verzie jazykov C# 4.0, F# 2.0 a VB.NET 10.0, vývojové prostredie Visual Studio 2010
* 4.5 – rok 2012, nové verzie jazykov C# 5.0, F# 3.0 a VB.NET 11.0, vývojové prostredie Visual Studio 2012

Verzie 3.0 a 3.5 sú v podstate rozšírenia postavené nad stabilnou verziou runtime 2.0.

Historicky bola vždy konkrétna verzia Visual Studia spätá s konkrétnou verziou .NET Frameworku. Zmena nastala s verziou 3.0 (vzhľadom k jej povahe rozširujúcich knižníc nad 2.0 možno používať Visual Studio 2005) a hlavne s verziou Visual Studio 2008, ktorá ako prvá podporuje *multitargeting* – možnosť písať aplikácie pre .NET Framework verzií 2.0, 3.0 aj 3.5, vzhľadom k spoločnému jadru.

## Externé odkazy
* Oficiálne stránky
* .NET vývojové centrum MSDN 
* [Domovské stránky projektu [Mono (platforma)|MONO] – implementácia .NET pre Linux, UNIX, MacOS X] 
* DotGNU Portable.NET 
* Podrobnejší popis o verziách .NET Frameworku  
* Xamarin ponúka komerčnú implementáciu .NET Framework pre Android a iOS
* Microsoft Visual Studio  

Kategória:.NET
.NET Framework
.NET Framework